**Latvijas valsts budžeta finansētās programmas**

**“Līdzfinansējuma programma”**

**PROJEKTA LĪDZFINANSĒŠANAS LĪGUMS**

**Līguma identifikācijas numurs:2023.LV/NVO\_LIDZFIN/\_\_\_**

**SABIEDRĪBAS INTEGRĀCIJAS FONDS,**

nodokļu maksātāja reģistrācijas numurs: 90001237779,

adrese: Raiņa bulvāris 15, Rīga, LV-1050,

kura vārdā saskaņā ar Sabiedrības integrācijas fonda likumu rīkojas

Sabiedrības integrācijas fonda sekretariāta direktore Zaiga Pūce,

 turpmāk tekstā “**FONDS**”,

un

**Biedrība "NOSAUKUMS",**

reģistrācijas numurs: <numurs>,

juridiskā adrese: <adrese>,

kuras vārdā saskaņā ar statūtiem rīkojas

<amata nosaukums, vārds, uzvārds>,

turpmāk tekstā **“LĪDZFINANSĒJUMA SAŅĒMĒJS”,**

 turpmāk tekstā **“PUSES”**,

noslēdz Latvijas valsts budžeta finansētās programmas “Līdzfinansējuma programma” projekta līdzfinansēšanas līgumu, turpmāk tekstā **“LĪGUMS”**,un vienojas par šādiem Līguma noteikumiem:

1. **Līguma priekšmets**
	1. Līguma priekšmets ir <Vadošā finansētāja nosaukums> (turpmāk tekstā – Vadošais finansētājs) finansētā projekta “Projekta nosaukums” (turpmāk tekstā – Projekts) līdzfinansēšana Latvijas valsts budžeta finansētās programmas “Līdzfinansējuma programma” ietvaros 2023.gadā saskaņā ar Līguma noteikumiem un citiem attiecināmajiem normatīvajiem aktiem.
2. **Termiņi**
	1. Izmaksu attiecināmības periods ir no <perioda sākuma datums>līdz <perioda beigu datums>. Līgums zaudē spēku pirms šajā Līguma punktā norādītā termiņa Līguma 10.punktā norādītajos gadījumos.
	2. Izmaksu attiecināmības periodu var pagarināt tikai saskaņā ar Līguma 9.punktā minētajiem nosacījumiem, bet ne vēlāk kā līdz 31.12.2023.
	3. Puses var uz laiku pārtraukt Līgumu, ja pastāv objektīvi un attaisnojoši apstākļi, tai skaitā *nepārvarama vara*, kuru dēļ Projekta tālāka īstenošana ir apgrūtināta, sarežģīta vai bīstama. Puse par to nekavējoties rakstiski paziņo otrai Pusei, nodrošinot visu nepieciešamo informāciju. Puses pēc iespējas cenšas novērst radušos apstākļus un, līdzko tas ir iespējams, atsāk Projekta īstenošanu, iepriekš par to savstarpēji vienojoties un, ja nepieciešams, attiecīgi pārceļot Līguma 2.1. punktā norādīto izmaksu attiecināmības perioda beigu datumu. Par objektīviem un attaisnojošiem apstākļiem Līguma izpratnē tiek uzskatīti tādi apstākļi, par kuriem Līguma slēgšanas brīdī Pusei, kuru šie apstākļi kavē izpildīt Līgumu, nebija zināms, kurus Līguma slēgšanas brīdī šī Puse nevarēja paredzēt, kuru rašanos nav izraisījusi šīs Puses darbība vai bezdarbība, kuru šī Puse nevar novērst vai kontrolēt, vai vismaz mazināt tā, lai tie netraucētu Līguma izpildes turpināšanu.
	4. Līgums ir spēkā līdz tā termiņa beigām vai līdz spēka zaudēšanai Līguma 10.punktā norādītajos gadījumos. Pēc Līguma termiņa beigām Līgums paliek pusēm saistošs līdz visu saistību izpildei šajā Līgumā noteiktajā kārtībā.
3. **Projekta līdzfinansējums**
	1. Projekta līdzfinansēšanai paredzētās kopējās attiecināmās izmaksas ir noteiktas apstiprinātā Līdzfinansējuma pieteikuma budžetā, un tās ir 0000,00 EUR (tūkstoši simti desmit *euro*, 00 centi).
	2. Ja Līdzfinansējuma saņēmēja faktiski veiktās attiecināmās izmaksas Projektā ir lielākas par Līguma 3.1. punktā norādīto summu, programmas līdzfinansējuma faktiskais apjoms ir vienāds ar Līguma 3.1. punktā norādīto summu, bet starpību sedz Līdzfinansējuma saņēmējs no citiem finansējuma avotiem. Programmas līdzfinansējuma faktiskais apjoms nedrīkst pārsniegt Līdzfinansējuma saņēmējam projektā nepieciešamo līdzfinansējuma apmēru. Jebkurā gadījumā programmas līdzfinansējuma faktiskais apjoms nedrīkst pārsniegt 50% no Līdzfinansējuma saņēmēja kopējām faktiski attiecināmajām izmaksām projektā. Pretējā gadījumā Līdzfinansējuma saņēmēja pienākums ir informēt Fondu un veikt atmaksu saskaņā ar Līguma 3.3. punktu.
	3. Ja Projektam piešķirtais un izmaksātais programmas finansējums nav izlietots pilnībā vai izlietots neatbilstoši Līgumam vai normatīvajiem aktiem, Līdzfinansējuma saņēmējam tas jāatmaksā Fondam 20 dienu laikā no pieprasījuma saņemšanas dienas. Ja Projekta līdzfinansēšanas laikā vai pēc tā beigām tiek konstatēts Līgumam vai normatīvajiem aktiem neatbilstoši izlietots finansējums vai Projekta līdzfinansēšanai neizlietots finansējums, Līdzfinansējuma saņēmējam jāatmaksā Fondam neatbilstoši izlietotais vai Projekta līdzfinansēšanai neizlietotais finansējums atbilstoši normatīvajos aktos[[1]](#footnote-2) noteiktajai kārtībai un termiņiem.
4. **Maksājumu veikšanas kārtība**
	1. Fonds izmaksā Līdzfinansējuma saņēmējam piešķirto finansējumu pilnā apmērā vienā maksājumā 10 darbdienu laikā pēc Līguma noslēgšanas ar Fondu, nepārsniedzot Līguma 3.1. punktā noteiktās Projekta līdzfinansēšanai paredzētās kopējās attiecināmās izmaksas.
	2. Fonds veiks maksājumu tikai Projekta līdzfinansēšanai atvērtajā kontā: <konta nr.>, Valsts kasē, SWIFT: TRELLV22. Fonda veiktais maksājums šajā kontā ir uzskatāms par Latvijas valsts īpašumā esošiem naudas līdzekļiem līdz brīdim, kad Fonds ir apstiprinājis to izlietojumu, atzīstot tos par attiecināmām izmaksām. Līdzfinansējuma saņēmējam no šī konta ir tiesības veikt tikai tādus ar Projekta īstenošanu saistītus un Projekta īstenošanai nepieciešamus maksājumus, kas atbilst visiem Līguma 5.2. punktā noteiktajiem nosacījumiem, pretēja rīcība uzskatāma par kontā esošo Latvijas valsts līdzekļu piesavināšanos saskaņā ar Krimināllikuma 179.pantu.
5. **Attiecināmās izmaksas**
	1. Fonds sedz tikai Projekta līdzfinansēšanas attiecināmās izmaksas, kas atbilst visiem Līguma 5.2. punktā noteiktajiem nosacījumiem, un kuru izlietojumu Fonds ir apstiprinājis, atzīstot tās par attiecināmām izmaksām.
	2. Līdzfinansējuma izmaksas ir attiecināmas, ja tās:
		1. ir paredzētas ārvalstu fondu finansētajā projektā un apstiprinātajā Līdzfinansējuma pieteikumā (Līguma 1.pielikums, t.sk. līdzfinansējuma pieteikuma budžets), kā arī ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
		2. ir radušās izmaksu attiecināmības periodā, kas noteikts Līgumā, ir faktiski veiktas, tās ir reāli apmaksājis Līdzfinansējuma saņēmējs ne ātrāk par 01.01.2023. un ne vēlāk kā līdz noslēguma pārskata apstiprināšanai;
		3. ir uzskaitītas Līdzfinansējuma saņēmēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
		4. ir veiktas veicot bezskaidras naudas darījumus.
	3. Līdzfinansējuma izmaksas ir neattiecināmas, ja tās:
		1. ir noteiktas kā neattiecināmas programmas Konkursa nolikuma 4.2. punktā
		2. neatbilst Līguma 5.2. punktā minētajiem nosacījumiem;
		3. ir veiktas, pieļaujot interešu konfliktu;
		4. ir segtas no Projekta vadošā finansētāja piešķirtā finansējuma vai citu projektu ietvaros.
	4. Fonds var piemērot finanšu korekciju un neattiecināt veiktās izmaksas daļēji vai pilnā apmērā, ja:
		1. Līdzfinansējuma saņēmējs ir pārkāpis Līguma nosacījumus vai ārējos normatīvajos aktos noteiktās prasības;
		2. Līdzfinansējuma saņēmējs nav ievērojis Līguma 7.8. punktā noteiktās publicitātes prasības;
		3. citos Līgumā noteiktajos gadījumos.
6. **Līdzfinansējuma pieteikuma pārskati**
	1. Starpposma pārskats<ir/nav jāsniedz.>[[2]](#footnote-3):
		1. <Līdzfinansējuma saņēmējam pārskats jāsagatavo par laika periodu no <izmaksu attiecināmības perioda sākums> līdz <starpposma pārskata perioda beigu datums> un jāiesniedz Fondā līdz <starpposma pārskata iesniegšanas termiņš> (saņemšanas datums Fondā).
		2. Starpposma pārskats sastāv no finanšu atskaites par pārskata periodā izlietoto finansējumu. Pārskats jāsagatavo saskaņā ar Fonda apstiprināto finanšu atskaites veidlapu, kas pieejama Fonda tīmekļvietnē [www.sif.gov.lv](http://www.sif.gov.lv). Starpposma pārskatam pievieno Projekta Valsts kases konta izdruku (un/vai no organizācijas komercbankas konta veiktu maksājumu apliecinošus dokumentus, ja attiecināms) par pārskata perioda finanšu atskaitē iekļautajiem darījumiem.
		3. Fonds izskata Projekta starpposma pārskatu 20 darbdienu laikā pēc tā saņemšanas. Ja nepieciešams, Fonds var rakstiski pieprasīt Projekta izmaksas pamatojošo grāmatvedības dokumentu kopijas par pārskata periodu, kā arī precizējumus vai papildu informāciju. Projekta īstenotājam pieprasītā informācija jāiesniedz pieprasījumā norādītajā termiņā, bet ne vēlāk kā 5 darbdienu laikā. Projekta starpposma pārskata izskatīšanas termiņš tiek pagarināts par laiku, līdz tiek saņemti papildu pārbaužu rezultāti vai pieprasītā papildu informācija, vai tiek veikti nepieciešamie precizējumi, bet ne mazāk kā par 5 darbdienām. Fonds izskata saņemto informāciju un apstiprina Projekta starpposma pārskatu, informējot par to Līdzfinansējuma saņēmēju.
		4. Ja Līdzfinansējuma saņēmējs noteiktajā termiņā neiesniedz starpposma pārskatu vai Fonds neapstiprina iesniegto starpposma pārskatu, Līdzfinansējuma saņēmējam jāatmaksā Fondam saņemtais avansa maksājums saskaņā ar Līguma 3.3. punktu. >
	2. Līdzfinansējuma pieteikuma noslēguma pārskats:
		1. Līdzfinansējuma saņēmējam jāiesniedz Fondā noslēguma pārskats, kas sastāv no finanšu atskaites par <visu līdzfinansēšanas periodu un tajā veiktajām izmaksām *(ja nav plānots starpposma pārskats)*><tikai par pēdējā pārskata periodā izlietoto finansējumu *(ja ir plānots starpposma pārskats)*> Pārskats jāsagatavo saskaņā ar Fonda apstiprināto finanšu atskaites veidlapu, kas pieejama Fonda tīmekļvietnē [www.sif.gov.lv](http://www.sif.gov.lv). Pārskatam pievieno Projekta Valsts kases konta izdruku (un/vai no organizācijas komercbankas konta veiktu maksājumu apliecinošus dokumentus, ja attiecināms) par pārskata perioda finanšu atskaitē iekļautajiem darījumiem.
		2. Pārskats jāiesniedz 10 darba dienu laikā pēc Līguma noslēgšanas, ja izmaksu attiecināmības periods ir bijis pirms Līguma noslēgšanas // 10 darba dienu laikā pēc izmaksu attiecināmības perioda, bet ne vēlāk kā līdz 15.01.2024. (saņemšanas datums Sabiedrības integrācijas fondā), ja Līguma periods sakrīt ar izmaksu attiecināmības periodu.
		3. Fonds izskata pārskatu 20 darbdienu laikā pēc tā saņemšanas. Ja nepieciešams, Fonds var rakstiski pieprasīt Projekta izmaksas pamatojošo grāmatvedības dokumentu kopijas par pārskata periodu, kā arī precizējumus vai papildu informāciju. Projekta īstenotājam pieprasītā informācija jāiesniedz pieprasījumā norādītajā termiņā, bet ne vēlāk kā 5 darbdienu laikā. Projekta starpposma pārskata izskatīšanas termiņš tiek pagarināts par laiku, līdz tiek saņemti papildu pārbaužu rezultāti vai pieprasītā papildu informācija, vai tiek veikti nepieciešamie precizējumi, bet ne mazāk kā par 5 darbdienām. Fonds izskata saņemto informāciju un apstiprina Projekta starpposma pārskatu, informējot par to Līdzfinansējuma saņēmēju.
		4. Ja Fonds kādas izmaksas atzīst par neattiecināmām, Līdzfinansējuma saņēmējam ir tiesības ne vēlāk kā 5 darbdienu laikā no pārskata apstiprināšanas dienas vienu reizi rakstiski iesniegt Fondā iebildumus, kā arī papildu informāciju vai dokumentāciju šo izmaksu pamatojumam. Fonds 10 darbdienu laikā izskata saņemto papildu informāciju un informē Līdzfinansējuma saņēmēju par izmaksu attiecināšanu vai neattiecināšanu.
	3. Ja Līdzfinansējuma saņēmējs nav iesniedzis noslēguma pārskatu noteiktajā termiņā un nav sniedzis pamatotu rakstisku skaidrojumu par termiņa kavēšanas iemesliem, Fonds var izbeigt Līgumu saskaņā ar Līguma 10.2.2.apakšpunktu un prasīt atmaksāt pārskaitīto programmas finansējumu saskaņā ar Līguma 3.3. punktu.
7. **Pušu atbildība un pienākumi**
	1. Līdzfinansējuma saņēmējs ir pilnībā atbildīgs par līdzfinansētā Projekta īstenošanu un nedrīkst nodot tā īstenošanu trešajai pusei.
	2. Fondam nav līgumsaistību ar Līdzfinansējuma saņēmēja sadarbības partneriem, piegādātājiem vai pakalpojumu sniedzējiem. Līdzfinansējuma saņēmējs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.), pēc nepieciešamības iekļaujot tos līgumos ar piegādātājiem vai pakalpojumu sniedzējiem.
	3. Fonds nav atbildīgs par bojājumiem vai traumām, kas līdzfinansētā Projekta īstenošanas laikā radušies Līdzfinansējuma saņēmējam vai mērķa grupai, un šādos gadījumos neapmierina prasības par kompensāciju izmaksu vai programmas finansējuma apjoma palielināšanu. Par jebkuriem zaudējumiem vai kaitējumiem, kas radušies trešajām pusēm saistībā ar līdzfinansētā Projekta īstenošanu, pilnībā atbild Līdzfinansējuma saņēmējs.
	4. Ja Projekta īstenošanai nepieciešams slēgt piegādes, pakalpojuma vai uzņēmuma līgumus, Līdzfinansējuma saņēmējam jāievēro normatīvajos aktos[[3]](#footnote-4) noteiktā līguma slēgšanas tiesību piešķiršanas procedūra (ja attiecināms) un noteiktie ierobežojumi šādu līgumu slēgšanai. Līdzfinansējuma saņēmējam ir pienākums aizpildīt normatīvajos aktos noteikto apliecinājumu par interešu konflikta neesamību un pievienot to piegādes, pakalpojuma vai uzņēmuma līgumu slēgšanas dokumentācijai, kā arī pēc pirmā Fonda pieprasījuma uzrādīt to Fondam.
	5. Līdzfinansējuma saņēmējs apņemas veikt visus nepieciešamos pasākumus, lai izvairītos no interešu konflikta un nekavējoties informētu Fondu par ikvienu gadījumu, kad radies vai varētu rasties interešu konflikts. Interešu konflikts ir tad, ja līdzfinansētā Projekta īstenošanā iesaistīto personu pienākumu neatkarīgu un objektīvu pildīšanu negatīvi var ietekmēt vai ietekmē iemesli, kas saistīti ar ģimeni, jūtu dzīvi, politisko piederību vai valstspiederību, mantiskajām vai kādām citām interesēm, kas attiecīgajai personai ir kopējas ar Līdzfinansējuma saņēmēju.
	6. Puses apņemas nodrošināt līdzfinansētā Projekta īstenošanas laikā iegūto fizisko personu datu un sensitīvas informācijas drošību un aizsardzību atbilstoši normatīvajos aktos[[4]](#footnote-5) noteiktajām prasībām.
	7. Līdzfinansējuma saņēmējam jānodrošina, ka līdzfinansētā Projekta īstenošanas laikā:
		1. no datu subjekta, kas tiek fotografēts vai filmēts, tiek saņemta iepriekšēja rakstiska piekrišana tā filmēšanai vai fotografēšanai un šo materiālu publiskošanai/publicēšanai (tajā skaitā, bet ne tikai Līdzfinansējuma saņēmēja tīmekļvietnē) vai arī datu subjekts tiek atbilstoši informēts par iepriekš minēto, ja tiesības/pienākums fotografēt un filmēt, kā arī izmantot minētos materiālus izriet no piemērojamiem normatīvajiem aktiem; piekrišanā/informācijā par datu apstrādi norādāms datu apstrādes nolūks (piemēram, Projekta aktivitāšu publicitātes un sabiedrības informēšanas par Projektu nolūkos), ar kādiem līdzekļiem dati tiks publiskoti (tajā skaitā, bet ne tikai Līdzfinansējuma saņēmēja tīmekļvietnē), kā arī ka publicētie dati būs publiski pieejami, t.sk., arī no ārvalstīm;
		2. ja fotografēts vai filmēts tiek publiskā pasākumā, pirms ieejas attiecīgā pasākumā tiek nodrošināta pārskatāma informācija pasākuma dalībniekiem par to, ka piedaloties attiecīgajā pasākumā, viņi var tikt fotografēti un filmēti, kā arī, ka minētie materiāli var tikt izmantoti publiskošanai/publicēšanai (tajā skaitā, bet ne tikai Līdzfinansējuma saņēmēja tīmekļvietnē) Projekta aktivitāšu publicitātes un sabiedrības informēšanai par Projektu nolūkos. Līdzfinansējuma saņēmējam ir pienākums pēc Fonda pieprasījuma nekavējoties iesniegt saņemtās piekrišanas vai pierādījumus par pasākuma dalībnieku atbilstošu informēšanu.
	8. Līdzfinansējuma saņēmējam jānodrošina pietiekama programmas finansējuma publicitāte. Visos Līguma periodā sagatavotajos materiālos jāpublicē Kultūras ministrijas un Fonda logo un jānorāda: “Pasākumu finansiāli atbalsta Sabiedrības integrācijas fonds no Kultūras ministrijas piešķirtajiem Latvijas valsts budžeta līdzekļiem.” / “<Materiāla nosaukums> ir sagatavots ar Sabiedrības integrācijas fonda finansiālu atbalstu no Kultūras ministrijas piešķirtajiem Latvijas valsts budžeta līdzekļiem. Par <materiāla nosaukums> saturu atbild <Līdzfinansējuma saņēmēja vai materiāla autora nosaukums>.” Sociālajos tīklos publicētai informācijai par Projekta norisi jālieto tēmturis #SIF\_lidzfinanse. Līdzfinansējuma saņēmējam jāievieto informācija par Projektu savā tīmekļa vietnē (ja tāda ir) un jānodrošina tās regulāra aktualizēšana.
	9. Līdzfinansējuma saņēmējam jānodrošina atbilstoša Projekta finansējuma izlietojuma dokumentēšana, tai skaitā atsevišķa Projekta īstenošanas grāmatvedības uzskaite. Visiem Projekta ieņēmumiem un izdevumiem jābūt identificējamiem kā saistītiem ar Projektu un nodalītiem no citiem Līdzfinansējuma saņēmēja ieņēmumiem un izdevumiem. Visi ar Projekta īstenošanu saistītie dokumenti jāuzglabā atbilstoši normatīvajos aktos noteiktajām prasībām un termiņiem.
	10. Projekta sadarbības partneriem programmas finansējums netiek nodots. Faktiskās attiecināmās izmaksas, kas sadarbības partnerim rodas saistībā ar Projekta īstenošanu, Līdzfinansējuma saņēmējs nedrīkst segt no Projektam piešķirtā programmas līdzfinansējuma līdzekļiem.
	11. Tiesības uz Projekta rezultātiem, tai skaitā uz intelektuālo īpašumu, Līdzfinansējuma saņēmējs izmanto atbilstoši Projekta mērķim un ieviešanas nosacījumiem. Līdzfinansējuma saņēmējs var piešķirt Fondam tiesības izmantot Projekta rezultātus, kā arī var nodrošināt to publiskošanu un tālāku izplatīšanu citām ieinteresētajām organizācijām un institūcijām.
	12. Līdzfinansējuma saņēmējam visa informācija, kas saistīta ar līdzfinansētā Projekta īstenošanu Līguma termiņa laikā, kā arī visā Līguma 8.1. punktā noteiktajā termiņā, Fondam un citām Līguma 8.1. punktā norādītajām personām jāsniedz latviešu valodā. Šis nosacījums attiecas arī uz visu dokumentāciju (pārskatiem, plāniem u.tml.), kuru Līgums uzliek par pienākumu Līdzfinansējuma saņēmējam iesniegt Fondam. Dokumentus svešvalodā var iesniegt tikai ar tam pievienotu organizācijas atbildīgās amatpersonas apliecinātu tulkojumu latviešu valodā[[5]](#footnote-6).
	13. Līdzfinansējuma saņēmējam ir pienākums nekavējoties, bet ne vēlāk kā
	1 darbdienas laikā rakstveidā informēt Fondu par jebkuriem apstākļiem, kas varētu mainīt Projekta līdzfinansēšanas atbilstību Līguma nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, piemēram, plānotajām izmaiņām Līdzfinansējuma saņēmēja nolikumā, citos korporatīvajos dokumentos (ja attiecināms), kā arī ja Līguma termiņa laikā vai Līguma 8.1. punktā noteiktajā termiņā Līdzfinansējuma saņēmējam tiek pasludināta maksātnespēja, tiek uzsākta likvidācija, Līdzfinansējuma saņēmējs tiek izslēgts no reģistra, kurā ir reģistrēts vai citādi beidz pastāvēt, Līdzfinansējuma saņēmējam tiek nomainīta paraksttiesīgā persona vai beidzas tās pilnvaru termiņš.
8. **Pārbaudes un auditi**
	1. Fondam, Valsts kontrolei vai to pilnvarotajiem pārstāvjiem ir tiesības veikt pārbaudes un auditus pie Līdzfinansējuma saņēmēja Projekta līdzfinansēšanas laikā vai 3 gadu periodā pēc noslēguma pārskata apstiprināšanas, par to iepriekš nebrīdinot Līdzfinansējuma saņēmēju.
	2. Līdzfinansējuma saņēmējam ir pienākums pēc pirmā Līguma 8.1. punktā norādīto personu pieprasījuma iesniegt šīm personām visu ar Projekta līdzfinansēšanu saistīto dokumentāciju pieprasītajā termiņā, bet ne vēlāk kā
	2 nedēļu laikā no pieprasījuma saņemšanas dienas.
	3. Līdzfinansējuma saņēmējam jānodrošina pārbaudes veicējiem piekļuves tiesības visai ar Projekta īstenošanu saistītajai dokumentācijai un informācijai, tai skaitā informācijas sistēmām, datubāzēm un dokumentu oriģināliem. Pārbaudes laikā jānodrošina darba vieta dokumentu apskatei, iespēja saņemt pieprasīto dokumentu kopijas vai izrakstus, kā arī iespēja veikt intervijas ar Projekta līdzfinansēšanu iesaistītajām un atbildīgajām personām, tai skaitā Projekta mērķa grupu.
9. **Līguma grozījumi**
	1. Ja Līdzfinansējuma pieteikumā nepieciešams veikt izmaiņas, Līdzfinansējuma saņēmējs iesniedz Fondā argumentētu Līguma grozījumu pieprasījumu ne vēlāk kā 10 darbdienas pirms paredzamo izmaiņu spēkā stāšanās.
	2. Fonds 5 darbdienu laikā izskata Līguma grozījumu pieprasījumu un, ja piekrīt ierosinātajām izmaiņām, sagatavo Līguma grozījumus, un nosūta tos Līdzfinansējuma saņēmējam parakstīšanai. Līguma grozījumi stājas spēkā, kad tos parakstījušas abas Puses.
	3. Ja Fonds nepiekrīt ierosinātajām izmaiņām, tas 5 darbdienu laikā rakstiski informē Līdzfinansējuma saņēmēju, norādot atteikuma pamatojumu vai arī informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.
	4. Izņēmuma gadījumos Līguma grozījumu pieprasījumu var iesniegt arī īsākā termiņā vai pēc attiecīgo izmaiņu veikšanas Līdzfinansējuma pieteikumā, bet ne vēlāk kā līdz pārskata papildinājumu iesniegšanai, ja pastāv objektīvi, no Līdzfinansējuma saņēmēja neatkarīgi un attaisnojoši apstākļi, kuru dēļ Līguma grozījumu pieprasījumu nevarēja iesniegt savlaicīgi. Ja Fonds piekrīt Līdzfinansējuma pieteikumā veiktajām izmaiņām, šādai piekrišanai ir atpakaļējs spēks. Ja Fonds nepiekrīt Līdzfinansējuma pieteikuma veiktajām izmaiņām vai Fonds nekonstatē no Līdzfinansējuma saņēmēja neatkarīgus un attaisnojošus apstākļus tam, ka Līdzfinansējuma pieteikumā veiktas izmaiņas pirms Līguma grozījumu pieprasījuma iesniegšanas, Fonds noraida grozījumu pieprasījumu, neizskatot to pēc būtības.
	5. Ja Līguma grozījumus ierosina Fonds, tos veic tādā pašā kārtībā un termiņos, kā Līdzfinansējuma saņēmēja ierosinātus grozījumus. Līdzfinansējuma saņēmējam nav tiesību atteikt izdarīt tādus Līguma grozījumus, kas izriet no izmaiņām ārējos normatīvajos aktos. Šāda veida grozījumi stājas spēkā bez Līdzfinansējuma saņēmēja piekrišanas uzreiz pēc to paziņošanas Līdzfinansējuma saņēmējam.
	6. Puses nedrīkst izdarīt tādus Līguma grozījumus, kuri būtu pretrunā programmas Konkursa nolikumā[[6]](#footnote-7) vai Fonda padomes lēmumā par Līdzfinansējuma pieteikuma apstiprināšanu ar nosacījumu ietvertajiem nosacījumiem, būtu pretrunā vienādas attieksmes principam pret visiem Līdzfinansējuma pieteikuma iesniedzējiem, vai būtu varējuši ietekmēt lēmumu par programmas finansējuma piešķiršanu Līdzfinansējuma pieteikumam.
	7. Līguma grozījumus veikt nav nepieciešams, ja:
		1. tiek veiktas tādas izmaiņas, kas nemaina līdzfinansējuma pieteikumu pēc būtības, piemēram, līdzfinansējuma pieteikuma budžetā mainās iekļauto izmaksu apmērs, nemainot piešķirtā programmas finansējuma apmēru, vai tiek iekļautas citas apstiprinātā projekta budžetā plānotas un izmaksu attiecināmības nosacījumiem atbilstošas 2023.gadā līdzfinansējuma saņēmējam radušās izmaksas līdzfinansētā projekta ietvaros, ar nosacījumu, ka izmaiņas tiek rakstiski saskaņotas ar Programmas vadītāju un Līdzfinansējuma saņēmējs sniedz apliecinājumu, ka izmaksas ir plānotas apstiprinātā projekta budžetā un/vai, ja attiecināms, ir saskaņotas izmaiņas ar vadošo finansētāju;
		2. mainās Pušu rekvizīti (kontaktinformācija vai norēķinu rekvizīti); tādā gadījumā Puse, kuras rekvizīti mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā Līguma izpildē.
10. **Līguma izbeigšana**
	1. Puses var izbeigt Līgumu, 10 darbdienas iepriekš nosūtot par to rakstisku paziņojumu otrai Pusei, kurā norāda Līguma izbeigšanas iemeslus. Tādā gadījumā Līdzfinansējuma saņēmējam ir tiesības saņemt tikai to finansējuma daļu, kas sedz attiecināmās izmaksas par jau veiktajām aktivitātēm, ja vien Fonds nekonstatē šī Līguma 3.3. punktā norādītos apstākļus visu izdevumu atzīšanai par izlietotiem neatbilstoši Līgumam vai normatīvajiem aktiem. Šajā nolūkā Līdzfinansējuma saņēmējam jāiesniedz noslēguma pārskats saskaņā ar Līguma 6.2 punktu. Līdzfinansējuma saņēmējam netiek segti izdevumi par saistībām, kas tiks pildītas pēc Līguma izbeigšanas.
	2. Fonds var vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju, ja:
		1. Līdzfinansējuma saņēmējs ir mainījis juridisko statusu;
		2. Līdzfinansējuma saņēmējs bez attaisnojoša iemesla nav pildījis savas saistības, tai skaitā nav iesniedzis Līguma 6.1. un 6.2. punktā noteikto/s pārskatus, kā arī nav veicis šo saistību izpildi pēc Fonda rakstiska pieprasījuma saņemšanas;
		3. Līdzfinansējuma saņēmējs ir sniedzis nepatiesas vai nepilnīgas ziņas Līdzfinansējuma pieteikumā vai pārskatā nolūkā iegūt programmas finansējumu;
		4. Fonds ir atzinis visus Līdzfinansējuma pieteikuma izdevumus par izlietotiem neatbilstoši Līgumam vai normatīvajiem aktiem;
		5. ir iestājušies citi apstākļi, kas liedz turpināt Līguma izpildi, tostarp, ja Līdzfinansējuma saņēmējs ir mēģinājis izkrāpt vai piesavināties programmas finansējumu, vai pret Līdzfinansējuma saņēmēju ir uzsākts kriminālprocess par jebkādu mantas izkrāpšanu vai piesavināšanos, vai Līdzfinansējuma saņēmējs nav atmaksājis šo vai jebkuru citu neatbilstoši izlietoto publisko finansējumu;
		6. Līdzfinansējuma saņēmējs nav izpildījis Līguma 7.13. punktā noteikto pienākumu.
	3. Līguma 10.2. punktā minētajos gadījumos Fonds var pieprasīt Līdzfinansējuma saņēmējam veikt pilnīgu vai daļēju izmaksātā programmas finansējuma atmaksu, atkarībā no pārkāpuma smaguma pakāpes un Līguma 3.3. punktā norādīto apstākļu pastāvēšanas.
11. **Strīdu risināšana**
	1. Līguma saistību izpildi regulē Latvijas Republikas Civillikums, Administratīvā procesa likums, Sabiedrības integrācijas fonda likums un Ministru kabineta 2012.gada 29.maija. noteikumi Nr.374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai” un citas spēkā esošās Latvijas Republikas tiesību normas.
	2. Strīdus, kas skar Līguma izpildi, tā spēkā esamību vai izbeigšanu, Puses risina, atbilstoši tiesību aktos noteiktajai kārtībai, sarakstes un sarunu ceļā, savlaicīgi rakstiskā formā paziņojot otrai Pusei par sarunu uzsākšanu un nodrošinot savu pārstāvniecību šajās sarunās. Ja vienošanos nav izdevies panākt sarunu ceļā, Puses risina strīdu atbilstoši tiesību aktos noteiktajai kārtībai, tostarp tiesas ceļā Latvijas Republikas tiesā, atbilstoši Latvijas Republikā spēkā esošajiem tiesību normām.
	3. Fondam ir tiesības vērsties Latvijas Republikas tiesībaizsardzības iestādēs, ja Līdzfinansējuma saņēmējs ir apzināti sniedzis nepatiesas ziņas Līdzfinansējuma pieteikumā vai pārskatā nolūkā prettiesiski iegūt programmas finansējumu vai veicis citas krāpnieciskas vai noziedzīgas darbības, kā arī, ja Līdzfinansējuma saņēmējs ir piesavinājies finansējumu, tostarp, ja Līdzfinansējuma saņēmējs neizlietoto vai neatbilstoši izlietoto finansējumu labprātīgi neatmaksā Fonda noteiktajā termiņā un nevienojas ar Fondu par citu atmaksāšanas termiņu. Puses atzīst, ka Projekta līdzfinansēšanai izmaksātā finansējuma piesavināšanās gadījumā tiek uzskatīts, ka noziedzīgais nodarījums noticis Latvijas Republikā.
12. **Nobeiguma noteikumi**
	1. Jebkura komunikācija saistībā ar Līgumu notiek rakstiski, norādot Līguma identifikācijas numuru un Projekta nosaukumu un nosūtot uz šādām adresēm:

|  |  |
| --- | --- |
| Fondam:Sabiedrības integrācijas fondsE-pasts: pasts@sif.gov.lvTālrunis: 22811001 | Līdzfinansējuma saņēmējam:Biedrība <nosaukums>E-pasts: <e-pasta adrese>Tālrunis: <numurs> |

* 1. Ja mainās Līguma 12.1. punktā norādītā kontaktinformācija, Puse, kuras kontaktinformācija mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā komunikācijā.
	2. Līgumam ir viens pielikums – apstiprinātais Līdzfinansējuma pieteikums (t.sk. līdzfinansējuma pieteikuma budžets), kas ir tā neatņemama sastāvdaļa.
	3. Līgums ir sagatavots uz \_\_\_\_\_\_ lapām, tai skaitā pielikums, abpusēji parakstīts ar drošu elektronisko parakstu un satur laika zīmogu. Abpusēji parakstītā Līguma elektroniskā versija glabājas pie katras no Pusēm.

|  |  |
| --- | --- |
| Fonds: | Līdzfinansējuma saņēmējs: |
| Sabiedrības integrācijas fonda sekretariāta direktoreZaiga Pūce | Biedrība <nosaukums><amats><vārds, uzvārds> |

|  |  |
| --- | --- |
| *“Šis dokuments ir elektroniski parakstīts ar drošu elektronisko parakstu un satur laika zīmogu”*Rīgā,*“Dokumenta datums ir tā elektroniskās parakstīšanas laiks”* | *“Šis dokuments ir elektroniski parakstīts ar drošu elektronisko parakstu un satur laika zīmogu”**“Dokumenta datums ir tā elektroniskās parakstīšanas laiks”* |

1. Ministru kabineta 29.05.2012. noteikumi Nr.374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. [↑](#footnote-ref-2)
2. Līdzfinansējuma saņēmējam starpposma pārskats jāiesniedz, ja Līguma periods, kas sakrīt ar izmaksu attiecināmības periodu, pārsniedz 6 mēnešus un uz Līguma slēgšanas brīdi nav noslēdzies un perioda beigas ir ne mazāk kā pēc 3 mēnešiem. [↑](#footnote-ref-3)
3. Ministru kabineta 2017.gada 28.februāra noteikumu Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” 1.pielikums. [↑](#footnote-ref-4)
4. Fizisko personu datu apstrādes likums. [↑](#footnote-ref-5)
5. Līgumu par ārvalstu fondu finansēta projekta īstenošanu un citu dokumentāciju, kas oriģināli iesniegta vadošajam finansētājam, var iesniegt angļu valodā, nepievienojot tulkojumu latviešu valodā. [↑](#footnote-ref-6)
6. Latvijas valsts budžeta finansētās programmas „Līdzfinansējuma programma” Konkursa nolikums (apstiprināts ar Fonda padomes --.--.2022. lēmumu (Protokols Nr.-)). [↑](#footnote-ref-7)